**I. Tétel**

#### 1. Férfi borotválás Elkészítési idő 20 perc

#### maximum 10 pont adható

(a feladat értékelésekor)

Pihés modell nem alkalmas, min. egy napos szakállal rendelkezzen a modell. A modell helyes előkészítése a művelethez. A technológiai folyamat során bizonyítsa a helyes borotvafogásokat. A műveletet sérülésmentesen kell elvégezni.

**Nem értékelhető a művelet, ha:**

* helytelen a technológiai folyamat
* ha szőr marad vagy sérült lesz az arc

- folyamatos, helyes sorrendiség 4 pont

- borotvafogások helyes alkalmazása 5 pont

- megfelelő habképzés az arcon 1 pont

Levonásra kerülnek pontok, ha:

- az arc felületén borotvahab marad -1 pont

Minimum 6 pontot kell elérni a vizsga eredményes teljesítéséhez.

#### 2. Vashullám frizura 3 függőleges hullámsorral babafejen vagy modellen. 1.sz. babafej vagy 1.sz modell

#### Elkészítési idő 50 perc

#### maximum 20 pont adható

(a feladat értékelésekor)

Tiszta, mosott, száraz, de nem előkészített hajon frizurakészítés úgy, hogy teljes frizurát kell kialakítani vékony és vastag hajsütővasakkal, lapos és spirálcsavarási technikákkal. 3 függőleges hullámsor-rondóhullám- a halántéktól hátrafelé alakuljon ki, ez csak vékony sütővassal végezhető és kapcsolódjon a frizura vonalvezetéséhez.

**Nem értékelhető a művelet, ha**

* nem alkalmazták a munkafolyamat során a vékony és vastag hajsütővasat
* nem alakult ki a spirál és lapos csavarás
* pipás vagy gyűrt lett a vascsavarás
* a 3 függőleges hullámsor nem bizonyított -rondóhullám-

- arányos tincsek alkalmazása 2 pont

- helyes felválasztási irányok 2 pont

- tiszta, áttekinthető feladatvégzés 4 pont

- helyes eszközhasználat 6 pont

- megfelelő frizuravonal elérése 3 pont

- fésülési technika 3 pont

Levonásra kerülnek pontok:

- helytelen hőfok megválasztása -1 pont

- kész frizura nem esztétikus -1 pont

- nem készült el időre -1 pont

Minimum 11 pontot kell elérni a vizsga eredményes teljesítéséhez.

#### 3. Dauercsavarás babafejen 1.sz. babafejen

#### Elkészítési idő 40 perc

#### maximum 20 pont adható

(a feladat értékelésekor)

A műanyag csavarók iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervizet nem kell alkalmazni. Arányos, egyenletes csavarás, tiszta felválasztás, dauerpapír, dauertűk segítségével, törés-, pipamentes kialakítás az egész gyakorlófejen, a tarkóban a fennmaradó haj formára fésült legyen.

**Nem értékelhető a művelet, ha:**

* a hagyományos csavarás irányát alakították ki
* a felválasztások és arányok rosszak
* pipás, gyűrt a csavarás
* a dauerpapír és dauertűk alkalmazása helytelen
* fa dauercsavarót használt

- a formaválasztásban arányos, egyenletes csavarás 7 pont

- a felcsavart haj egyenletes feszessége a csavarókon 7 pont

- a dauerpapír –spiccpapír helyes használata 2 pont

- folyamatos, határozott munkavégzés 4 pont

Levonásra kerülnek pontok, ha:

- a csavarókról hajszálak lógnak le -1 pont

- a rövid szálak kiállnak a tincsből -2 pont

- a csavarók között hajszálak lógnak le -1 pont

Minimum 11 pontot kell elérni a vizsga eredményes teljesítéséhez

#### 4. Berakás, fésülés babafejen , hullámvonallal 1.sz. babafejen

#### Elkészítési idő 20+20 perc

#### maximum 20 pont adható

(a feladat értékelésekor)

A babafej haját min. 6 csavaróra, min. 9 csipesszel, gyűrűvel kell berakni. A fennmaradó részt formára kell fésülni. Fésüléskor bizonyítani kell a magas fokú formaérzéket, a hullám- és vonalvezetés töretlen kialakítását.

**Nem értékelhető a művelet, ha:**

* a berakás feltételeinek nem tett eleget,
* a fésüléskor a formai (hullám- és vonalvezetés) elvárásokat nem teljesítette.

- a berakás folyamatában a csavarók, gyűrűk és a fennmaradó

haj tiszta, precíz elhelyezése, fésülése 4 pont

- hullámvonal harmonikus-esztétikus kapcsolódása a frizura 6 pont

összhatásában

- a fésülés tisztasága 5 pont

- a modell egyéniségéhez, karakteréhez harmonizáló

frizura készítése 5 pont

Levonásra kerülnek pontok, ha:

- hajszárító, vagy hajsütővas használata történt -2 pont

Minimum 11 pontot kell elérni a vizsga eredményes teljesítéséhez

5. Női alaphajvágás a 4 tetszőleges forma választásával modellen

#### Elkészítési idő 60 perc

#### maximum 30 pont adható

(a feladat értékelésekor)

Az alap hajvágási művelet során legyen látható a fejterület tudatos és precíz felosztása. Az anatómiai pontok és a geometriai meghatározások segítségével alakítsa ki a vezető tincset, aminek segítségével meghatározza a haj hosszát, irányát és átmenetképzését. Balesetmentesen alkalmazza a hajvágás műveletét, a hajterületek leválasztását és ellenőrzését. 4 cm hajvágás és új forma kialakítása kötelező! A hajszárítás mind eszközeiben, mind formájában kapcsolódjon a hajvágáshoz, emelje ki a hajvágási formákat. Az ún. alaphajvágási formák közül bármelyiket választhatja, a hajvágást a vizsgabizottság felválasztásokkal ellenőrzi. A haj puhítása nem megengedett, a frizura kialakítását csak tompa vágással lehet elkészíteni.

**Nem értékelhető a művelet, ha:**

* más vágóeszközt is használt, mint hajvágó olló
* a fejterületen a felosztások nem áttekinthetőek
* a geometriai és anatómiai ismeretek nem bizonyítottak
* az ellenőrzések irányai és mértéke nem éri el a célját
* nem történt meg a 4 cm levágása
* a haj puhítva lett
* a hajszárítás nem szolgálta a frizurakészítés célját
* borotvát, nyesőt, ritkítót és tapperollót használ
* hajsimítót használt

- precíz a hajvágás formájához megfelelő felválasztások 10 pont

- a geometriai és anatómiai pontok helyes meghatározása 4 pont

- folyamatos, tudatos feladatvégzés 10 pont

- a vezető tincs helyes leválasztása és a hosszának, irányának 6 pont

pontos meghatározása

**Levonásra kerülnek pontok, ha**

- a kiválasztott alaphajvágási követelményeknek nem tett eleget -4pont

**Minimum 16 pontot** kell elérni a vizsga eredményes teljesítéséhez.

**1. EGYHOSSZ-KOMPAKT HAJVÁGÁS**

Készítendő egy olyan forma, melynél a haj természetes esésében, nem keletkezik átmenet. A frizura külső vonala lehet vízszintes, az arc felé hosszabbodó, illetve rövidülő.

Elkészítési folyamata:

* Készítsen egy A (a homlok középpontjától a tarkó közepéig a fej legmagasabb pontján keresztül) választékot.
* Válassza le a vezető passzét a hajnövéssel párhuzamosan a fej teljes területén kb. 1,5-2 cm szélességben.
* Adja meg a frizura külső vonalát.
* Vízszintes leválasztásokkal vágja le a vezető passzéhoz a többi hajat.
* Figyeljen a haj fésülési irányára, ami nem térhet el a függőlegestől.

Nem értékelhető, ha a frizura külső vonala nem határozott, illetve ha átmenet észlelhető. Puhítani, finomítani nem lehet.

1. **LÉPCSŐZETES FORMA.**

# A készítendő frizura teljes egészében, átmenetnek kell keletkeznie, úgy hogy a felső hajaknak fokozatosan hosszabbaknak kell lenniük.

# A hajvágást vízszintes leválasztásokkal kell készíteni.

# Elkészítési folyamata:

# Készítsen egy A leválasztást.

* A hajvágást kezdje a nyakban a forma kialakításával, ami lehet vízszintes, előre hosszabbodó vagy előre rövidülő külső vonalú.
* Ellenőrzés ellentétes, függőleges leválasztásokkal.
* Figyeljen a pontos leválasztásra, fésülési irányra, kiemelésre és a kéztartásra.

Nem értékelhető, ha az átmenet nem folyamatos. Puhítani, finomítani nem lehet.

1. **UNIFORM FORMA**

Ennél a formánál a hajnak a fej teljes területén egyforma hosszúnak kell lennie.

Elkészítési folyamata kétféle lehet.

A.

* Tűzze fel a fejtető hajrészt.
* Hátul középen készítsen egy vezető passzét és adja meg a formát.
* Függőleges leválasztásokkal haladjon az arc felé.
* Vízszintes leválasztásokkal ellenőrizze.
* Készítsen a fejtetőn is egy vezető passzét, összekötve a már levágott hajrésszel.
* A fejtető vezető passzéját kösse össze az oldalsó hajrészekkel.

B.

* Készítsen a homloktól a tarkóig egy vezető passzét. (A vonal)
* Készítsen még egy vezető passzét fültől-fülig. (B vonal, leválasztás)
* Függőleges leválasztásokkal kösse össze a vezető passzékat.
* Ellenőrizze vízszintes kiemelésekkel.

Nem elfogadható, ha a haj hossza nem egyforma a fej teljes területén. Puhítani, finomítani nem lehet.

1. **LEFELÉ HOSSZABBODÓ FORMA**

A haj hossza ennél a formánál a fej legmagasabb pontjánál kell a legrövidebbnek lennie.

* Készítsen egy vezető passzét a fej legmagasabb pontjától kiindulva a tarkó irányába.
* Függőleges leválasztásokkal haladjon a fülig.
* A fejtető részen is készítsen egy vezető passzét.
* Folytassa az oldalrészek vágását összekötve a fejtető vezető passzéjával.
* Ellenőrizze az egészet vízszintes kiemelésekkel.

Nem elfogadható, ha nem folyamatos az átmenet.

- precíz a hajvágás formájához megfelelő felválasztások 10 pont

- a geometriai és anatómiai pontok helyes meghatározása 4 pont

- folyamatos, tudatos feladatvégzés 10pont

- a vezető tincs helyes leválasztása és a hosszának, irányának 6pont

pontos meghatározása

**Levonásra kerülnek pontok, ha:**

- a kiválasztott alaphajvágási követelményeknek nem tett eleget -4pont

**Minimum 16 pontot** kell elérni a vizsga eredményes teljesítéséhez.